Bineînțeles că asta doar la alegerea ta. A folosi tampoane sau cupe depinde foarte mult de stilul de viață pe care îl ai și timpul de care dispui. Cupele menstruale sunt produse din silicon sau cauciuc și sunt create să fie inserate în vagin și să rețină tot sângele în cavitate, nu să îl absoarbă.
Deși pe piață există și cupe menstruale realizate din materiale organice, înainte de folosi această metodă de protecție ia în calcul stilul tău de viață.
Este recomandabil să folosești lubrifiere înainte să introduci o cupă menstruală și să ai grijă la igienă, întrucât riscul de apariție a SST există și în cazul folosirii acestui tip de produs.
Cupele menstruale sunt reutilizabile, pot reține mai mult lichid decât tampoanele și pot fi folosite pe o perioada mai lungă de timp (până la 12 ore). Totuși, au fost identificate câteva riscuri de care trebuie să ții cont înainte de a alege să folosești o cupă menstruală. Vorbește cu ginecologul tău dacă:
- ai alergie la cauciuc sau latex
- folosești un dispozitiv intrauterin pentru contracepție, întrucât ar putea fi necesară scurtarea firului atașat lui, pentru a nu-l extrage accidental în timp ce tragi cupa menstruală afară
- ai avut SST (Sindromul șocului toxic)
- ai suferit recent o intervenție chirurgicală locală, ai născut sau ai avut un avort spontan / provocat
- ai în prezent o infecție vaginală
- ești încă virgină și îți dorești să eviți ruperea himenului